title: Provedbena uredba Komisije (EU) br. 595/2012 od 5. srpnja 2012. o odobravanju aktivne tvari fenpirazamina u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011  Tekst značajan za EGP

text:
                  03/Sv. 65

                  HR

                  Službeni list Europske unije

                  299

            32012R0595

                  L 176/46

                  SLUŽBENI LIST EUROPSKE UNIJE

            PROVEDBENA UREDBA KOMISIJE (EU) br. 595/2012
      od 5. srpnja 2012.
      o odobravanju aktivne tvari fenpirazamina u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske Unije,
      uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2. i članak 78. stavak 2.,
      budući da:

                  (1)

                  U skladu s člankom 80. stavkom 1. točkom (a) Uredbe (EZ) br. 1107/2009, Direktiva Vijeća 91/414/EEZ (2) se, s obzirom na postupak i uvjete za odobrenje, mora primjenjivati na aktivne tvari za koje je donesena odluka u skladu s člankom 6. stavkom 3. te Direktive prije 14. lipnja 2011. Odlukom Komisije 2010/150/EU (3) potvrđeno je da fenpirazamin ispunjava uvjete iz članka 80. stavka 1. točke (a) Uredbe (EZ) br. 1107/2009.

                  (2)

                  U skladu s člankom 6. stavkom 2. Direktive 91/414/EEZ, Austrija je 3. rujna 2009. od društva Sumitomo Chemical Agro Europe SAS primila zahtjev za uvrštenje aktivne tvari fenpirazamina u Prilog I. Direktivi 91/414/EEZ. Odlukom 2010/150/EU potvrđeno je da je dokumentacija „cjelovita” u smislu da se može smatrati da načelno udovoljava zahtjevima u pogledu podataka i informacija iz priloga II. i III. Direktivi 91/414/EEZ.

                  (3)

                  Učinci te aktivne tvari na zdravlje ljudi i životinja te na okoliš ocijenjeni su u skladu s odredbama članka 6. stavaka 2. i 4. Direktive 91/414/EEZ za načine uporabe koje je predložio podnositelj zahtjeva. 17. siječnja 2011. država članica izvjestiteljica dostavila je prijedlog izvješća o ocjeni.

                  (4)

                  Države članice i Europska agencija za sigurnost hrane (dalje u tekstu: „Agencija”) stručno su pregledale prijedlog izvješća o ocjeni. Agencija je 6. prosinca 2011. Komisiji podnijela svoj zaključak o stručnom pregledu ocjene rizika od pesticida s aktivnom tvari fenpirazaminom (4). Države članice i Komisija su u okviru Stalnog odbora za prehrambeni lanac i zdravlje životinja pregledale taj prijedlog izvješća o ocjeni i dovršile ga 1. lipnja 2012. u obliku izvješća Komisije o ponovnoj ocjeni za fenpirazamin.

                  (5)

                  Razni su pregledi pokazali kako se može očekivati da sredstva za zaštitu bilja koja sadrže fenpirazamin načelno udovoljavaju zahtjevima utvrđenima u članku 5. stavku 1. točkama (a) i (b) te u članku 5. stavku 3. Direktive 91/414/EEZ, posebno s obzirom na načine uporabe koji su ispitani i detaljno opisani u izvješću Komisije o ponovnoj ocjeni. Stoga je primjereno odobriti fenpirazamin.

                  (6)

                  Međutim, ne dovodeći u pitanje obveze predviđene u Uredbi (EZ) br. 1107/2009 koje proizlaze iz odobrenja i uzimajući u obzir specifične okolnosti nastale prelaskom s Direktive 91/414/EEZ na Uredbu (EZ) br. 1107/2009, trebalo bi primjenjivati sljedeće. Državama članicama bi nakon odobrenja trebalo omogućiti šestomjesečno razdoblje za ponovnu ocjenu odobrenja za sredstva za zaštitu bilja koja sadrže fenpirazamin. Države članice bi, prema potrebi, trebale izmijeniti, zamijeniti ili povući odobrenja. Odstupajući od tog roka, trebalo bi predvidjeti dulje razdoblje za dostavljanje i ocjenjivanje cjelovite ažurirane dokumentacije iz Priloga III. za svako sredstvo za zaštitu bilja i za svaki način namijenjene uporabe u skladu s jedinstvenim načelima kako je određeno u Direktivi 91/414/EEZ.

                  (7)

                  Iskustvo stečeno iz prijašnjih uvrštenja aktivnih tvari u Prilog I. Direktivi 91/414/EEZ, ocijenjenih u okviru Uredbe Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište (5), pokazalo je da mogu nastati poteškoće u tumačenju obveza nositelja postojećih odobrenja u pogledu pristupa podacima. Kako bi se izbjegle daljnje poteškoće, čini se potrebnim pojasniti obveze država članica, posebno obvezu provjere pristupa nositelja odobrenja dokumentaciji koja udovoljava zahtjevima iz Priloga I. toj Direktivi. Međutim, tim se objašnjenjem državama članicama ili nositeljima odobrenja ne nameću nove obveze u usporedbi s do sada donesenim direktivama o izmjeni Priloga I. toj Direktivi ili uredbama o odobrenju aktivnih tvari.

                  (8)

                  U skladu s člankom 13. stavkom 4. Uredbe (EZ) br. 1107/2009, treba na odgovarajući način izmijeniti Prilog Provedbenoj uredbi Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (6).

                  (9)

                  Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

            DONIJELA JE OVU UREDBU:
      Članak 1.
      Odobrenje aktivne tvari
      Aktivna tvar fenpirazamin, kako je određeno u Prilogu I., odobrava se podložno uvjetima utvrđenim u tom Prilogu.
      Članak 2.
      Ponovno ocjenjivanje sredstava za zaštitu bilja
      1.   Države članice u skladu s Uredbom (EZ) br. 1107/2009, prema potrebi, do 30. lipnja 2013. izmjenjuju ili povlače postojeća odobrenja za sredstva za zaštitu bilja koja sadrže fenpirazamin kao aktivnu tvar.
      One do tog datuma posebno provjeravaju jesu li uvjeti iz Priloga I. ovoj Uredbi ispunjeni, osim onih koji su navedeni u stupcu o posebnim odredbama tog Priloga, te posjeduje li nositelj odobrenja dokumentaciju odnosno ima li pristup dokumentaciji koja udovoljava zahtjevima iz Priloga II. Direktivi 91/414/EEZ u skladu s uvjetima iz članka 13. stavaka od 1. do 4. te Direktive i članka 62. Uredbe (EZ) br. 1107/2009.
      2.   Odstupajući od stavka 1., države članice najkasnije do 31. prosinca 2012. ponovno ocjenjuju svako odobreno sredstvo za zaštitu bilja koje sadrži fenpirazamin kao jedinu aktivnu tvar ili kao jednu od nekoliko aktivnih tvari koje su navedene u Prilogu Provedbenoj uredbi (EU) br. 540/2011, u skladu s jedinstvenim načelima iz članka 29. stavka 6. Uredbe (EZ) br. 1107/2009, na temelju dokumentacije koja udovoljava zahtjevima iz Priloga III. Direktivi 91/414/EEZ i uzimajući u obzir stupac s posebnim odredbama Priloga I. toj Uredbi. One na temelju te ocjene utvrđuju ispunjava li sredstvo uvjete određene u članku 29. stavku 1. Uredbe (EZ) br. 1107/2009.
      Nakon tog utvrđivanja države članice:

                  (a)

                  u slučaju sredstva koje sadrži fenpirazamin kao jedinu aktivnu tvar, prema potrebi izmjenjuju ili povlače odobrenje najkasnije do 30. lipnja 2014.; ili

                  (b)

                  u slučaju sredstva koje sadrži fenpirazamin kao jednu od nekoliko aktivnih tvari, prema potrebi izmjenjuju ili povlače odobrenje do 30. lipnja 2014. ili do datuma utvrđenog za takvu izmjenu ili povlačenje u odgovarajućem aktu ili aktima kojima su predmetno sredstvo ili sredstva dodana u Prilog I. Direktivi 91/414/EEZ, ili kojima je to sredstvo ili ta sredstva odobrena, ovisno o tome što nastupi kasnije.

            Članak 3.
      Izmjene Provedbene uredbe (EU) br. 540/2011
      Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.
      Članak 4.
      Stupanje na snagu i datum primjene
      Ova Uredba stupa na snagu dvadesetog dana od dana objave u Službenom listu Europske unije.

      Primjenjuje se od 1. siječnja 2013.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 5. srpnja 2012.

               Za Komisiju

               Predsjednik

            José Manuel BARROSO

         (1)  SL L 309, 24.11.2009., str. 1.

         (2)  SL L 230, 19.8.1991., str. 1.

         (3)  SL L 61, 11.3.2010., str. 35.

         (4)  EFSA Journal (2012) 10(1):2496. Dostupno na internetskoj stranici: www.efsa.europa.eu

         (5)  SL L 366, 15.12.1992., str. 10.

         (6)  SL L 153, 11.6.2011., str. 1.

         PRILOG I.

                     Uobičajeni naziv, identifikacijski brojevi

                     Naziv prema IUPAC-u

                     Čistoća (1)

                     Datum odobrenja

                     Istek odobrenja

                     Posebne odredbe

                     Fenpirazamin
                     CAS br.: 473798-59-3
                     CIPAC br.: 832

                     S-alil 5-amino-2,3-dihidro-2-izopropil-3-okso-4-(o-tolil) pirazol-1-karbotioat

                     ≥ 940 g/kg

                     1. siječnja 2013.

                     31. prosinca 2022.

                     Za provedbu jedinstvenih načela kako je navedeno u članku 29. stavku 6. Uredbe (EZ) br. 1107/2009, u obzir se uzimaju zaključci izvješća o ponovnoj ocjeni fenpirazamina, a posebno njegovi dodaci I. i II. u konačnoj verziji Stalnog odbora za prehrambeni lanac i zdravlje životinja od 1. lipnja 2012.
                     Čistoća koja je navedena u ovom unosu temelji se na pilot proizvodnji biljaka. Država članica koja vrši preglede obavješćuje Komisiju u skladu s člankom 38. Uredbe (EZ) br. 1107/2009 o specifikaciji tehničkog materijala u komercijalnoj proizvodnji.

            (1)  Više pojedinosti o aktivnoj tvari i njezinoj specifikaciji nalazi se u izvješću o ponovnoj ocjeni.

         PRILOG II.
         U dijelu B Priloga Provedbenoj Uredbi (EU) 540/2011 dodaje se sljedeći unos:

                        Broj

                        Uobičajeni naziv, identifikacijski brojevi

                        Naziv prema IUPAC-u

                        Čistoća (*)

                        Datum odobrenja

                        Istek odobrenja

                        Posebne odredbe

                        „25.

                        Fenpirazamin
                        CAS br.: 473798-59-3
                        CIPAC br.: 832

                        S-alil 5-amino-2,3-dihidro-2-izopropil-3-okso-4-(o-tolil) pirazol-1-karbotioat

                        ≥ 940 g/kg

                        1. siječnja 2013.

                        31. prosinca 2022.

                        Za provedbu jedinstvenih načela kako je navedeno u članku 29. stavku 6. Uredbe (EZ) br. 1107/2009, u obzir se uzimaju zaključci izvješća o ponovnoj ocjeni fenpirazamina, a posebno njegovi dodaci I. i II. u konačnoj verziji Stalnog odbora za prehrambeni lanac i zdravlje životinja od 1. lipnja 2012.
                        Čistoća koja je navedena u ovom unosu temelji se na pilot proizvodnji biljaka. Država članica koja vrši preglede obavješćuje Komisiju u skladu s člankom 38. Uredbe (EZ) br. 1107/2009 o specifikaciji tehničkog materijala u komercijalnoj proizvodnji.”

            (*)  Više pojedinosti o aktivnoj tvari i njezinoj specifikaciji nalazi se u izvješću o ponovnoj ocjeni.


title: Provedbena uredba Komisije (EU) br. 200/2013 od 8. ožujka 2013. o odobravanju aktivne tvari ametoktradin, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja, i o izmjeni Priloga Provedbenoj uredbi Komisije (EU) br. 540/2011  Tekst značajan za EGP

text:
               03/Sv. 067

               HR

               Službeni list Europske unije

               135

         32013R0200

               L 067/1

               SLUŽBENI LIST EUROPSKE UNIJE

               08.03.2013.

      PROVEDBENA UREDBA KOMISIJE (EU) br. 200/2013
   od 8. ožujka 2013.
   o odobravanju aktivne tvari ametoktradin, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja, i o izmjeni Priloga Provedbenoj uredbi Komisije (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage Direktiva Vijeća 79/117/EEZ i 91/414/EEZ (1), a posebno njegov članak 13. stavak 2. i članak 78 stavak 2.,
   budući da:

               (1)

               U skladu s člankom 80. stavkom 1. točkom (a) Uredbe (EZ) br. 1107/2009, Direktiva Vijeća 91/414/EEZ (2) mora se primijeniti na aktivne tvari za koje je donesena odluka u skladu s člankom 6. stavkom 3. te Direktive prije 14. lipnja 2011., uzimajući u obzir postupak i uvjete za odobrenje. Odlukom Komisije 2009/535/EZ (3) su za ametoktradin ispunjeni uvjeti iz članka 80. stavka 1. točke (a) Uredbe (EZ) br. 1107/2009.

               (2)

               U skladu s člankom 6. stavkom 2. Direktive 91/414/EEZ, Nizozemska je 26. rujna 2008. od društva BASF SE primila zahtjev za uvrštenje aktivne tvari ametoktradina u Prilog I. Direktivi 91/414/EEZ. Odlukom 2009/535/EZ potvrđeno je da je dokumentacija „cjelovita” u smislu da se moglo smatrati da u načelu udovoljava zahtjevima u pogledu podataka i informacija iz Priloga II. i III. Direktivi 91/414/EEZ.

               (3)

               Za tu su aktivnu tvar procijenjeni učinci na zdravlje ljudi i životinja te na okoliš u skladu s odredbama članka 6. stavaka 2. i 4. Direktive 91/414/EEZ za uporabe koje je predložio podnositelj prijave. Imenovana država članica izvjestiteljica podnijela je 15. rujna 2009. nacrt izvješća o ocjeni.

               (4)

               Nacrt izvješća o ocjeni pregledale su države članice i Europska agencija za sigurnost hrane (dalje u tekstu: „Agencija”). Agencija je Komisiji 18. listopada 2012. dostavila svoj zaključak o ponovnoj ocjeni procjene rizika od pesticida za aktivnu tvar ametoktradin (4). Taj su nacrt izvješća o ocjeni i zaključak Agencije pregledale države članice i Komisija u okviru Stalnog odbora za prehrambeni lanac i zdravlje životinja i dovršile ih 1. veljače 2013. u obliku izvješća Komisije o ponovnoj ocjeni ametoktradina.

               (5)

               Razni su pregledi pokazali kako se za sredstva za zaštitu bilja koja sadrže ametoktradin može očekivati da načelno udovoljavaju zahtjevima utvrđenima u članku 5. stavku 1. točkama (a) i (b) te članku 5. stavku 3. Direktive 91/414/EEZ, posebno u pogledu uporaba koje su pregledane i detaljno opisane u izvješću Komisije o ponovnoj ocjeni. Stoga je primjereno odobriti ametoktradin.

               (6)

               Prije odobravanja bi trebalo omogućiti razumno razdoblje kako bi se državama članicama i zainteresiranim stranama omogućilo da se pripreme za udovoljavanje zahtjevima koji proizlaze iz odobrenja.

               (7)

               Ne dovodeći u pitanje obveze predviđene u Uredbi (EZ) br. 1107/2009 koje proizlaze iz odobrenja, uzimajući u obzir posebnu situaciju nastalu prelaskom iz Direktive 91/414/EEZ u Uredbu (EZ) br. 1107/2009, trebalo bi primijeniti sljedeće. Državama bi članicama se trebalo omogućiti razdoblje od šest mjeseci nakon odobravanja kako bi se pregledala odobrenja sredstava za zaštitu bilja koja sadrže ametoktradin. Države bi članice, prema potrebi, trebale izmijeniti, zamijeniti ili povući ovlaštenja. Odstupajući od tog roka, trebalo bi omogućiti dulje razdoblje za podnošenje i procjenu cjelokupne ažurirane dokumentacije iz Priloga III., kako je određeno u Direktivi 91/414/EEZ, za sva sredstva za zaštitu bilja za svaku namijenjenu uporabu u skladu s jedinstvenim načelima.

               (8)

               Iskustvo stečeno iz uvrštenja aktivnih tvari u Prilog I. Direktivi 91/414/EEZ, ocijenjenih u okviru Uredbe Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište (5), pokazalo je da može doći do poteškoća u tumačenju dužnosti korisnika postojećih odobrenja vezanih uz pristup podacima. Radi izbjegavanja daljnjih poteškoća se stoga čini potrebnim razjasniti dužnosti država članica, a posebno dužnost provjere kojom korisnik odobrenja dokazuje pristup dokumentaciji koja udovoljava zahtjevima iz Priloga II. toj Direktivi. Međutim, to objašnjenje ne uvodi nove obveze državama članicama ili korisnicima odobrenja u usporedbi s do sada donesenim direktivama koje izmjenjuju Prilog I. toj Direktivi ili uredbama o odobravanju aktivnih tvari.

               (9)

               U skladu s člankom 13. stavkom 4. Uredbe (EZ) br. 1107/2009, Prilog Provedbenoj uredbi Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (6) treba na odgovarajući način izmijeniti.

               (10)

               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Odobrenje aktivne tvari
   Aktivna tvar ametoktradin, kako je određeno u Prilogu I., odobrava se podložno uvjetima utvrđenima u tom Prilogu.
   Članak 2.
   Ponovna ocjena sredstava za zaštitu bilja
   1.   Države članice, u skladu s Uredbom (EZ) br. 1107/2009, prema potrebi izmjenjuju ili povlače postojeća odobrenja za sredstva za zaštitu bilja koja sadrže ametoktradin kao aktivnu tvar do 31. siječnja 2014.
   Do tog datuma posebno provjeravaju jesu li ispunjeni uvjeti iz Priloga I. toj Uredbi, osim onih koji su navedeni u stupcu o posebnim odredbama tog Priloga, te posjeduje li nositelj odobrenja dokumentaciju odnosno ima li pristup dokumentaciji koja udovoljava zahtjevima iz Priloga II. Direktivi 91/414/EEZ u skladu s uvjetima iz članka 13. stavaka od 1. do 4. te Direktive i članka 62. Uredbe (EZ) br. 1107/2009.
   2.   Odstupajući od stavka 1., države članice ponovno ocjenjuju proizvod svako odobreno sredstvo za zaštitu bilja koje sadrži ametoktradin kao jedinu aktivnu tvar ili kao jednu od nekoliko aktivnih tvari, od kojih su sve bile navedene u Prilogu Provedbenoj uredbi (EU) br. 540/2011 najkasnije do 31. srpnja 2013., u skladu s jedinstvenim načelima kako je navedeno u članku 29. stavku 6. Uredbe (EZ) br. 1107/2009, na temelju dokumentacije koja udovoljava zahtjevima iz Priloga III. Direktivi 91/414/EEZ i uzimajući u obzir stupac s posebnim odredbama iz Priloga I. toj Uredbi. Na temelju te se procjene utvrđuju ispunjava li sredstvo uvjete određene u članku 29. stavku 1. Uredbe (EZ) br. 1107/2009.
   Po utvrđivanju države članice:

               (a)

               u slučaju da sredstvo sadrži ametoktradin kao jedinu aktivnu tvar, prema potrebi izmjenjuju ili povlače odobrenje najkasnije do 31. siječnja 2015.; ili

               (b)

               u slučaju da sredstvo sadrži ametoktradin kao jedno od nekoliko aktivnih tvari, prema potrebi izmjenjuju ili povlače odobrenje do 31. siječnja 2015. ili do datuma utvrđenog za takvu izmjenu ili povlačenje u odgovarajućem aktu ili aktima kojima su predmetna tvar ili tvari dodali Prilogu I. Direktivi 91/414/EEZ ili kojima su predmetna tvar ili tvari odobreni, ovisno o tome što je kasnije.

         Članak 3.
   Izmjene Provedbene uredbe (EU) br. 540/2011
   Prilog Provedbenoj uredbi (EU) br. 540/2011 izmjenjuje se u skladu s Prilogom II. ovoj Uredbi.
   Članak 4.
   Stupanje na snagu i datum početka primjene
   Ova Uredba stupa na snagu dvadesetog dana od dana objave u Službenom listu Europske unije.

   Primjenjuje se od 1. kolovoza 2013.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. ožujka 2013.

            Za Komisiju

            Predsjednik

         José Manuel BARROSO

      (1)  SL L 309, 24.11.2009., str. 1.

      (2)  SL L 230, 19.8.1991., str. 1.

      (3)  SL L 179, 10.7.2009., str. 66.

      (4)  EFSA Journal 2012.; 10(11):2921. Dostupno na internetskoj stranici: www.efsa.europa.eu

      (5)  SL L 366, 15.12.1992., str. 10.

      (6)  SL L 153, 11.6.2011., str. 1.
   PRILOG I.

               Uobičajen naziv, identifikacijski brojevi

               Naziv prema IUPAC-u

               Čistoća (1)

               Datum odobrenja

               Istek odobrenja

               Posebne odredbe

               Ametoktradin
               CAS br. 865318-97-4
               CIPAC br. 818

               5-etil-6-oktil [1,2,4]triazolo[1,5-a] pirimidin-7-amin

               ≥ 980 g/kg
               Nečistoće amitrol i o-ksilen su toksikološki važne i ne smiju premašiti 50 g/kg odnosno 2 g/kg u tehničkom materijalu.

               1. kolovoza 2013.

               31. srpnja 2023.

               Za provedbu jedinstvenih načela kako je navedeno u članku 29. stavku 6. Uredbe (EZ) br. 1107/2009 moraju se uzeti u obzir zaključci izvješća o ponovnoj ocjeni ametoktradina, a posebno njegovi Dodaci I. i II. u konačnoj verziji Stalnog odbora za prehrambeni lanac i zdravlje životinja od 1. veljače 2013.
               U toj sveobuhvatnoj procjeni države članice obraćaju posebnu pozornost na istjecanje metabolita M650F04 (2) u podzemne vode u osjetljivim uvjetima.
               Uvjeti upotrebe uključuju prema potrebi mjere za smanjenje rizika.

      (1)  Više pojedinosti o aktivnoj tvari i njezinoj specifikaciji nalazi se u izvješću o ponovnoj ocjeni.

      (2)  7-amino-5-etil[1,2,4]triazolo[1,5-a]pirimidin-6-karboksilna kiselina.
   PRILOG II.
   U dijelu B Priloga Provedbenoj uredbi (EU) br. 540/2011 dodaje se sljedeći unos:

                  „33

                  Ametoktradin
                  CAS br. 865318-97-4
                  CIPAC br. 818

                  5-etil-6-oktil [1,2,4]triazolo[1,5-a] pirimidin-7-amin

                  ≥ 980 g/kg
                  Nečistoće amitrol i o-ksilen su toksikološki važne i ne smiju premašiti 50 g/kg odnosno 2 g/kg u tehničkom materijalu.

                  1. kolovoza 2013.

                  31. srpnja 2023.

                  Za provedbu jedinstvenih načela kako je navedeno u članku 29. stavku 6. Uredbe (EZ) br. 1107/2009 moraju se uzeti u obzir zaključci izvješća o ponovnoj ocjeni ametoktradina, a posebno njegovi Dodaci I. i II. u konačnoj verziji Stalnog odbora za prehrambeni lanac i zdravlje životinja od 1. veljače 2013.
                  U toj sveobuhvatnoj procjeni države članice obraćaju posebnu pozornost na istjecanje metabolita M650F04 (1) u podzemne vode u osjetljivim uvjetima.
                  Uvjeti upotrebe uključuju prema potrebi mjere za smanjenje rizika.”

      (1)  7-amino-5-etil[1,2,4]triazolo[1,5-a]pirimidin-6-karboksilna kiselina.


title: Provedbena uredba Komisije (EU) br. 765/2013 оd 29. srpnja 2013. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Walbecker Spargel (ZOZP))

text:
               9.8.2013

               HR

               Službeni list Europske unije

               L 214/1

         PROVEDBENA UREDBA KOMISIJE (EU) br. 765/2013
   оd 29. srpnja 2013.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Walbecker Spargel (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               Uredbom (EU) br. 1151/2012 stavljena je izvan snage i zamijenjena Uredba Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti za poljoprivredne i prehrambene proizvode (2).

               (2)

               U skladu s člankom 6. stavkom 2. Uredbe (EZ) br. 510/2006, zahtjev Njemačke za upis naziva „Walbecker Spargel” objavljen je u Službenom listu Europske unije
                   (3).

               (3)

               Kako Komisija nije primila nijedan prigovor u smislu članka 7. Uredbe (EZ) br. 510/2006, naziv „Walbecker Spargel” potrebno je upisati u registar,

         DONIJELA JE OVU UREDBU:
   Članak 1.
   Naziv naveden u Prilogu ovoj Uredbi ovime se upisuje u registar.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 29. srpnja 2013.

            Za Komisiju, u ime predsjednika,
         Dacian CIOLOȘ

            Član Komisije

      (1)  SL L 343, 14.12.2012., str. 1.

      (2)  SL L 93, 31.3.2006., str. 12.

      (3)  SL C 288, 25.9.2012., str. 13.

      PRILOG
      Poljoprivredni proizvodi namijenjeni prehrani ljudi navedeni u Prilogu I. Ugovoru:

         Razred 1.6.   Voće, povrće i žitarice, u prirodnom stanju ili prerađeni

      NJEMAČKA
      Walbecker Spargel (ZOZP)


title: : Provedbena uredba Komisije (EU) br. 201/2013 od 8. ožujka 2013. o izmjeni provedbenih uredaba (EU) br. 788/2011 i (EU) br. 540/2011 u pogledu proširenja uporaba za koje je odobrena aktivna tvar fluazifop-PTekst značajan za EGP

text:
               03/Sv. 067

               HR

               Službeni list Europske unije

               140

         32013R0201

               L 067/6

               SLUŽBENI LIST EUROPSKE UNIJE

               08.03.2013.

         PROVEDBENA UREDBA KOMISIJE (EU) br. 201/2013
   od 8. ožujka 2013.
   o izmjeni provedbenih uredaba (EU) br. 788/2011 i (EU) br. 540/2011 u pogledu proširenja uporaba za koje je odobrena aktivna tvar fluazifop-P
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage Direktiva Vijeća 79/117/EEZ i 91/414/EEZ (1), a posebno članak 13. stavak 2. točka (c),
   budući da:

               (1)

               Aktivna tvar fluazifop-P odobrena je Provedbenom uredbom Komisije (EU) br. 788/2011 od 5. kolovoza 2011. o odobravanju aktivne tvari fluazifop-P u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i izmjeni Priloga Provedbenoj uredbi Komisije (EU) br. 540/2011 i Odluke Komisije 2008/934/EZ (2). Odobrenje je uključilo posebnu odredbu „može se odobriti samo kao herbicid za voćnjake (osnovna primjena) s jednom primjenom godišnje”.

               (2)

               Društvo Syngenta Crop Protection AG, na čiji je zahtjev fluazifop-P odobren, podnijelo je 29. lipnja 2011. zahtjev za izmjenu uvjeta odobrenja aktivne tvari fluazifop-P kako bi se omogućila njezina neograničena upotreba kao herbicida. Taj je zahtjev bio popraćen informacijama vezanim uz zatraženo proširenje upotrebe. Zahtjev je podnesen Francuskoj, koja je Uredbom Komisije (EZ) br. 1490/2002 (3) bila imenovana državom članicom izvjestiteljicom.

               (3)

               Francuska je ocijenila podatke koje podnositelj zahtjeva podnio te je pripremila dopunu nacrtu izvješća o ocjeni. Tu je dopunu 2. travnja 2012. podnijela Komisiji, a presliku Europskoj agenciji za sigurnost hrane, dalje u tekstu: „Agencija”.

               (4)

               Agencija je dopunu proslijedila podnositelju zahtjeva i državama članicama, osim državi članici izvjestiteljici, te je stavila na raspolaganje javnosti i omogućila razdoblje od 60 dana za podnošenje primjedaba u pisanom obliku.

               (5)

               Agencija je organizirala stručno savjetovanje u pogledu toksikologije sisavaca.

               (6)

               Uzimajući u obzir dopunu nacrtu izvješća o ocjeni, Agencija je usvojila zaključak o fluazifopu-P 18. listopada 2012. (4), u pogledu njegove neograničene uporabe kao herbicid. Taj je zaključak dostavila podnositelju zahtjeva, državama članicama i Komisiji te ga stavila na raspolaganje javnosti. Države članice i Komisija pregledale su taj nacrt izvješća o ocjeni, njegovu dopunu i zaključak Agencije u okviru Stalnog odbora za prehrambeni lanac i zdravlje životinja i konačnu verziju dovršile 1. veljače 2013. u obliku izvješća Komisije o ponovnoj ocjeni fluazifopa-P. Podnositelju zahtjeva omogućeno je da dostavi primjedbe na izvješće o ponovnoj ocjeni.

               (7)

               Prema informacijama koje je podnositelj zahtjeva dostavio, čini se da dopuštanje neograničene upotrebe kao herbicida ne uzrokuje dodatne rizike osim onih već uzetih u obzir u Provedbenoj uredbi (EU) br. 788/2011 i u izvješću Komisije o ponovnoj ocjeni na kojem se temeljila ta Provedbena uredba.

               (8)

               Na temelju izvješća o ponovnoj ocjeni dovršenog 1. veljače 2013. i zaključka Agencije usvojenog 18. listopada 2012., primjereno je proširiti odobrenje na neograničeno korištenje fluazifopa-P kao herbicida.

               (9)

               Kako bi se uzele u obzir preostale nesigurnosti pri izračunu vremena polurazgradnje metabolitnog spoja X. (5), države članice trebale bi posvetiti posebnu pozornost zaštiti potrošača u pogledu pojave tog metabolita u podzemnim vodama.

               (10)

               Provedbenu uredbu (EU) br. 788/2011 i Provedbenu uredbu Komisije (EU) br. 540/2011 (6) treba stoga na odgovarajući način izmijeniti.

               (11)

               Mjere predviđene u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Izmjene Provedbene uredbe (EU) br. 788/2011
   Prilog I. Provedbenoj uredbi (EU) br. 788/2011 mijenja se u skladu s Prilogom I. ovoj Uredbi.
   Članak 2.
   Izmjene Provedbene uredbe (EU) br. 540/2011
   Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.
   Članak 3.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 8. ožujka 2013.

            Za Komisiju

            Predsjednik

         José Manuel BARROSO

      (1)  SL L 309, 24.11.2009., str. 1.

      (2)  SL L 203, 6.8.2011., str. 21.

      (3)  SL L 224, 21.8.2002., str. 23.

      (4)  Europska agencija za sigurnost hrane; Zaključak o stručnom pregledu procjene rizika od pesticida za aktivnu tvar fluazifop-P. EFSA Journal 2012.;10(11):2945. [str. 18.] doi:10.2903/j.efsa.2012.2945. Dostupno na internetskoj stranici: www.efsa.europa.eu/efsajournal

      (5)  5-(trifluorometil)-2(1H)-piridinon.

      (6)  SL L 153, 11.6.2011., str. 1.
   PRILOG I.
   Stupac „Posebne odredbe” u Prilogu I. Provedbenoj uredbi (EU) br. 788/2011 zamjenjuje se sljedećim:

      „DIO A
      Odobrava se za uporabe samo kao herbicid.
      DIO B
      Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o ponovnoj ocjeni fluazifopa-P, a posebno njegovi dodaci I. i II., kako ih je 1. veljače 2013. dovršio Stalni odbor za prehrambeni lanac i zdravlje životinja.
      U ovoj cjelokupnoj ocjeni države članice:

                  —

                  posvećuju posebnu pozornost zaštiti potrošača u pogledu pojave metabolitnog spoja X. (1) u podzemnim vodama,

                  —

                  posvećuju posebnu pozornost zaštiti korisnika sredstva i osigurati da uvjeti uporabe, prema potrebi, uključuju primjenu odgovarajućih osobnih zaštitnih sredstava,

                  —

                  posvećuju posebnu pozornost zaštiti površinskih i podzemnih voda u ranjivim područjima,

                  —

                  posvećuju posebnu pozornost riziku za bilje koje ne pripada ciljanoj skupini.

            Uvjeti upotrebe prema potrebi uključuju mjere za smanjenje rizika.
      Podnositelj zahtjeva podnosi potvrdne informacije vezano za:

                  1.

                  specifikaciju tehničkog materijala proizvedenog za tržište, uključujući informacije o važnosti nečistoće R154719;

                  2.

                  jednakovrijednost između specifikacija tehničkog materijala proizvedenog za tržište i specifikacija pokusnog materijala korištenog u toksikološkim studijama;

                  3.

                  moguć dugotrajan rizik za sisavce biljojede;

                  4.

                  ostanak i ponašanje metabolitnih spojeva X. (1) i IV. (2) u okolišu;

                  5.

                  moguć rizik za ribe i vodene beskralježnjake zbog metabolitnog spoja IV. (2).

            Komisiji, državama članicama i Agenciji podnositelj zahtjeva podnosi informacije određene u točkama 1. i 2. do 30. lipnja 2012., a informacije određene u točkama 3., 4. i 5. do 31. prosinca 2013.

      (1)  5-(trifluorometil)-2(1H)-piridinon.

      (2)  4-{[5-(trifluorometil)-2-piridinil]oksi}fenol.”
   PRILOG II.
   Stupac „Posebne odredbe” za fluazifop-P u retku 15. dijela B Priloga Provedbenoj uredbi (EU) br. 540/2011 zamjenjuje se sljedećim:

      „DIO A
      Odobrava se za uporabe samo kao herbicid.
      DIO B
      Za provedbu jedinstvenih načela iz članka 29. stavka 6. Uredbe (EZ) br. 1107/2009 uzimaju se u obzir zaključci izvješća o ponovnoj ocjeni fluazifopa-P, a posebno njegovi dodaci I. i II., kako ih je 1. veljače 2013. dovršio Stalni odbor za prehrambeni lanac i zdravlje životinja.
      U ovoj cjelokupnoj ocjeni države članice:

                  —

                  posvećuju posebnu pozornost zaštiti potrošača što se tiče pojave metabolitnog spoja X. (1) u podzemnim vodama,

                  —

                  posvećuju posebnu pozornost zaštiti korisnika sredstva i osigurati da uvjeti upotrebe, prema potrebi, uključuju primjenu odgovarajućih osobnih zaštitnih sredstava,

                  —

                  posvećuju posebnu pozornost zaštiti površinskih i podzemnih voda u ranjivim područjima,

                  —

                  posvećuju posebnu pozornost riziku za bilje koje ne pripada ciljanoj skupini.

            Uvjeti upotrebe prema potrebi uključuju mjere za smanjenje rizika.
      Podnositelj zahtjeva podnosi potvrdne informacije vezano za:

                  1.

                  specifikaciju tehničkog materijala proizvedenog za tržište, uključujući informacije o važnosti nečistoće R154719;

                  2.

                  jednakovrijednost između specifikacija tehničkog materijala proizvedenog za tržište i specifikacija pokusnog materijala korištenog u toksikološkim studijama;

                  3.

                  moguć dugotrajan rizik za sisavce biljojede;

                  4.

                  ostanak i ponašanje metabolitnih spojeva X. (1) i IV. (2) u okolišu;

                  5.

                  moguć rizik za ribe i vodene beskralježnjake zbog metabolitnog spoja IV. (2).

            Komisiji, državama članicama i Agenciji podnositelj zahtjeva podnosi informacije određene u točkama 1. i 2. do 30. lipnja 2012., a informacije određene u točkama 3., 4. i 5. do 31. prosinca 2013.

      (1)  5-(trifluorometil)-2(1H)-piridinon

      (2)  4-{[5-(trifluorometil)-2-piridinil]oksi}fenol.”


title: Provedbena uredba Komisije (EU) br. 192/2014 оd 27. veljače 2014. o odobravanju aktivne tvari 1,4-dimetilnaftalen, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi (EU) br. 540/2011  Tekst značajan za EGP

text:
               28.2.2014

               HR

               Službeni list Europske unije

               L 59/20

      PROVEDBENA UREDBA KOMISIJE (EU) br. 192/2014
   оd 27. veljače 2014.
   o odobravanju aktivne tvari 1,4-dimetilnaftalen, u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi (EU) br. 540/2011
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 13. stavak 2. i članak 78. stavak 2.,
   budući da:

               (1)

               U skladu s člankom 80. stavkom 1. točkom (a) Uredbe (EZ) br. 1107/2009, a s obzirom na postupak i uvjete za odobrenje, Direktiva Vijeća 91/414/EEZ (2) mora se primjenjivati na aktivne tvari za koje je odluka u skladu s člankom 6. stavkom 3. te Direktive donesena prije 14. lipnja 2011. Odlukom Komisije 2010/244/EU (3) potvrđeno je da 1,4-dimetilnaftalen ispunjuje uvjete iz članka 80. stavka 1. točke (a) Uredbe (EZ) br. 1107/2009.

               (2)

               U skladu s člankom 6. stavkom 2. Direktive 91/414/EEZ Nizozemska je 25. lipnja 2009. od trgovačkog društva DormFresh Ltd primila zahtjev za uvrštenje aktivne tvari 1,4-dimetilnaftalen u Prilog I. Direktivi 91/414/EEZ. Odlukom 2010/244/EZ potvrđeno je da je dokumentacija „cjelovita” te da se može smatrati da u načelu ispunjuje zahtjeve u pogledu podataka i informacija iz priloga II. i III. Direktivi 91/414/EEZ.

               (3)

               Za tu su aktivnu tvar ocijenjeni učinci na zdravlje ljudi i životinja te na okoliš u skladu s odredbama članka 6. stavaka 2. i 4. Direktive 91/414/EEZ za uporabe koje je predložio podnositelj zahtjeva. Imenovana država članica izvjestiteljica dostavila je 21. ožujka 2012. nacrt izvješća o ocjeni.

               (4)

               Nacrt izvješća o ocjeni pregledale su države članice i Europska agencija za sigurnost hrane (dalje u tekstu: „Agencija”). Agencija je 16. svibnja 2013. Komisiji dostavila svoj zaključak o ocjeni rizika aktivne tvari 1,4-dimetilnaftalen u pesticidima (4). Taj su nacrt izvješća o ocjeni i zaključak Agencije pregledale države članice i Komisija u okviru Stalnog odbora za prehrambeni lanac i zdravlje životinja te su njegovu završnu verziju donijele 13. prosinca 2013. u obliku izvješća Komisije o pregledu za 1,4-dimetilnaftalen.

               (5)

               Razna su ispitivanja pokazala kako se za sredstva za zaštitu bilja koja sadržavaju 1,4-dimetilnaftalen može očekivati da načelno udovoljavaju zahtjevima utvrđenima u članku 5. stavku 1. točkama (a) i (b) i članku 5. stavku 3. Direktive 91/414/EEZ, posebno u pogledu uporaba koje su ispitane i detaljno opisane u izvješću Komisije o pregledu. Stoga je primjereno odobriti 1,4-dimetilnaftalen.

               (6)

               U skladu s člankom 13. stavkom 2. Uredbe (EZ) br. 1107/2009 u vezi s njezinim člankom 6. te uzimajući u obzir postojeća znanstvena i tehnička saznanja, potrebno je međutim postaviti određene uvjete i ograničenja. Posebno je primjereno zatražiti dodatne potvrdne informacije.

               (7)

               Prije izdavanja odobrenja državama članicama i zainteresiranim stranama potrebno je omogućiti razumno razdoblje kako bi se mogle pripremiti za ispunjivanje novih zahtjeva koji proizlaze iz odobrenja.

               (8)

               Ne dovodeći u pitanje obveze predviđene Uredbom (EZ) br. 1107/2009 koje proizlaze iz odobrenja i uzimajući u obzir posebnu situaciju nastalu prijelazom s Direktive 91/414/EEZ na Uredbu (EZ) br. 1107/2009, potrebno je primijeniti sljedeće. Nakon izdavanja odobrenja državama članicama potrebno je omogućiti šestomjesečno razdoblje kako bi preispitale odobrenja sredstava za zaštitu bilja koja sadržavaju 1,4-dimetilnaftalen. Države članice prema potrebi trebale bi izmijeniti, zamijeniti ili povući odobrenja. Odstupajući od tog roka, potrebno je predvidjeti dulje razdoblje za dostavljanje i ocjenu cjelovite dokumentacije iz Priloga III., kako je utvrđeno u Direktivi 91/414/EEZ, za svako sredstvo za zaštitu bilja i svaku predviđenu uporabu u skladu s jedinstvenim načelima.

               (9)

               Iskustvo stečeno uvrštenjem aktivnih tvari ocijenjenih u okviru Uredbe Komisije (EEZ) br. 3600/92 (5) u Prilog I. Direktivi 91/414/EEZ pokazalo je da može doći do poteškoća u tumačenju obveza nositelja postojećih odobrenja u pogledu pristupa podacima. Stoga je, radi izbjegavanja daljnjih poteškoća, potrebno objasniti obveze država članica, a posebno obvezu provjere ima li nositelj odobrenja pristup dokumentaciji koja udovoljava zahtjevima iz Priloga II. toj Direktivi. Tim se objašnjenjem, međutim, državama članicama ili nositeljima odobrenja ne nameću nove obveze u odnosu na do sada donesene direktive o izmjeni Priloga I. toj Direktivi ili uredbe o odobrenju aktivnih tvari.

               (10)

               U skladu s člankom 13. stavkom 4. Uredbe (EZ) br. 1107/2009 potrebno je na odgovarajući način izmijeniti Prilog Provedbenoj uredbi Komisije (EU) br. 540/2011 (6).

               (11)

               Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU UREDBU:
   Članak 1.
   Odobrenje aktivne tvari
   Aktivna tvar 1,4-dimetilnaftalen, kako je navedena u Prilogu I., odobrava se u skladu s uvjetima utvrđenima u tom Prilogu.
   Članak 2.
   Ponovna ocjena sredstava za zaštitu bilja
   1.   U skladu s Uredbom (EZ) br. 1107/2009 države članice do 31. prosinca 2014. moraju prema potrebi izmijeniti ili povući postojeća odobrenja za sredstva za zaštitu bilja koja sadržavaju 1,4-dimetilnaftalen kao aktivnu tvar.
   Do tog datuma moraju provjeriti prije svega jesu li ispunjeni uvjeti iz Priloga I. ovoj Uredbi, uz iznimku onih navedenih u stupcu o posebnim odredbama tog Priloga, te posjeduje li nositelj odobrenja dokumentaciju odnosno ima li pristup dokumentaciji koja udovoljava zahtjevima iz Priloga II. Direktivi 91/414/EEZ u skladu s uvjetima članka 13. stavaka 1. do 4. te Direktive i članka 62. Uredbe (EZ) br. 1107/2009.
   2.   Odstupajući od stavka 1., države članice najkasnije do 30. lipnja 2014. moraju ponovno ocijeniti svako odobreno sredstvo za zaštitu bilja koje sadržava 1,4-dimetilnaftalen kao jedinu aktivnu tvar ili kao jednu od nekoliko aktivnih tvari koje su navedene u Prilogu Provedbenoj uredbi (EU) br. 540/2011, u skladu s jedinstvenim načelima iz članka 29. stavka 6. Uredbe (EZ) br. 1107/2009, na temelju dokumentacije koja udovoljava zahtjevima iz Priloga III. Direktivi 91/414/EEZ i uzimajući u obzir stupac s posebnim odredbama iz Priloga I. ovoj Uredbi. Na temelju te ocjene obvezne su utvrditi ispunjuje li sredstvo uvjete utvrđene u članku 29. stavku 1. Uredbe (EZ) br. 1107/2009.
   Nakon što to utvrde države članice obvezne su:

               (a)

               u slučaju da sredstvo sadržava 1,4-dimetilnaftalen kao jedinu aktivnu tvar, prema potrebi izmijeniti ili povući odobrenje najkasnije do 31. prosinca 2015.; ili

               (b)

               u slučaju da sredstvo sadržava 1,4-dimetilnaftalen kao jednu od nekoliko aktivnih tvari, prema potrebi izmijeniti ili povući odobrenje do 31. prosinca 2015. ili do datuma koji je za takvu izmjenu ili povlačenje propisan odgovarajućim aktom odnosno aktima kojima su dotična tvar odnosno tvari uvrštene u Prilog I. Direktivi 91/414/EEZ ili kojima su dotična tvar ili tvari odobrene, ovisno o tome što je nastupilo kasnije.

         Članak 3.
   Izmjene Provedbene Uredbe (EU) br. 540/2011
   Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.
   Članak 4.
   Stupanje na snagu i datum početka primjene
   Ova Uredba stupa na snagu dvadesetog dana od dana objave u Službenom listu Europske unije.
   Primjenjuje se od 1. srpnja 2014.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 27. veljače 2014.

            Za Komisiju

            Predsjednik

         José Manuel BARROSO

      (1)  SL L 309, 24.11.2009., str. 1.

      (2)  Direktiva Vijeća 91/414/EEZ od 15. srpnja 1991. o stavljanju na tržište sredstava za zaštitu bilja (SL L 230, 19.8.1991., str. 1.).

      (3)  Odluka Komisije 2010/244/EU od 26. travnja 2010. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja 1,4-dimetilnaftalena i ciflumetofena u Prilog I. Direktivi Vijeća 91/414/EEZ (SL L 107, 29.4.2010., str. 22.).

      (4)  EFSA Journal 2013.; 11(6):3229. Dostupno na internetu: www.efsa.europa.eu

      (5)  Uredba Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ (SL L 366, 15.12.1992., str. 10.).

      (6)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).

      PRILOG I.

                  Uobičajeni naziv, identifikacijski brojevi

                  Naziv prema IUPAC-u

                  Čistoća (1)

                  Datum odobrenja

                  Prestanak odobrenja

                  Posebne odredbe

                  1,4-dimetilnaftalen
                  CAS br. 571-58-4
                  CIPAC br. 822

                  1,4-dimetilnaftalen

                  ≥ 980 g/kg

                  1. srpnja 2014.

                  30. lipnja 2024.

                  Za provedbu jedinstvenih načela iz članka 29. stavka 6. Uredbe (EZ) br. 1107/2009, u obzir se moraju uzeti zaključci izvješća o pregledu za 1,4-dimetilnaftalen, a posebno njegovi dodaci I. i II., u završnoj verziji Stalnog odbora za prehrambeni lanac i zdravlje životinja od 13. prosinca 2013. godine.
                  U toj cjelovitoj ocjeni države članice moraju obratiti posebnu pozornost na:

                              (a)

                              zaštitu korisnika sredstva i radnika pri ponovnom ulasku i tijekom inspekcije skladišta;

                              (b)

                              rizik za vodene organizme i sisavce koji se hrane ribama u slučaju da se aktivna tvar bez daljnje obrade iz skladišta ispusti u zrak i površinsku vodu.

                        Uvjeti uporabe prema potrebi moraju uključivati mjere za smanjenje rizika.
                  Podnositelj zahtjeva mora dostaviti potvrdne informacije o definiciji ostataka za aktivnu tvar.
                  Podnositelj zahtjeva odgovarajuće informacije mora dostaviti Komisiji, državama članicama i Agenciji do 30. lipnja 2016.

         (1)  Dodatni podaci o identifikaciji i specifikaciji aktivne tvari dostupni su u izvješću o pregledu.

      PRILOG II.
      U dijelu B Priloga Provedbenoj uredbi (EU) br. 540/2011 dodaje se sljedeći unos:

                     Broj

                     Uobičajeni naziv, identifikacijski brojevi

                     Naziv prema IUPAC-u

                     Čistoća (1)

                     Datum odobrenja

                     Prestanak odobrenja

                     Posebne odredbe

                     „68

                     1,4-dimetilnaftalen
                     CAS br. 571-58-4
                     CIPAC br. 822

                     1,4-dimetilnaftalen

                     ≥ 980 g/kg

                     1. srpnja 2014.

                     30. lipnja 2024.

                     Za provedbu jedinstvenih načela iz članka 29. stavka 6. Uredbe (EZ) br. 1107/2009, u obzir se moraju uzeti zaključci izvješća o pregledu za 1,4-dimetilnaftalen, a posebno njegovi dodaci I. i II., u završnoj verziji Stalnog odbora za prehrambeni lanac i zdravlje životinja od 13. prosinca 2013.
                     U toj cjelovitoj ocjeni države članice moraju obratiti posebnu pozornost na:

                                 (a)

                                 zaštitu korisnika sredstva i radnika pri ponovnom ulasku i tijekom inspekcije skladišta;

                                 (b)

                                 rizik za vodene organizme i sisavce koji se hrane ribama u slučaju da se aktivna tvar bez daljnje obrade iz skladišta ispusti u zrak i površinsku vodu.

                           Uvjeti uporabe prema potrebi moraju uključivati mjere za smanjenje rizika.
                     Podnositelj zahtjeva mora dostaviti potvrdne informacije o definiciji ostataka za aktivnu tvar.
                     Podnositelj zahtjeva odgovarajuće informacije mora dostaviti Komisiji, državama članicama i Agenciji do 30. lipnja 2016.”

         (1)  Dodatni podaci o identifikaciji i specifikaciji aktivne tvari dostupni su u izvješću o pregledu.


title: Provedbena uredba Komisije (EU) 2017/1596 оd 21. rujna 2017. o najnižoj prodajnoj cijeni za obrano mlijeko u prahu za dvanaesti djelomični poziv za podnošenje ponuda u okviru natječajnog postupka otvorenoga Provedbenom uredbom (EU) 2016/2080

text:
               22.9.2017

               HR

               Službeni list Europske unije

               L 244/8

         PROVEDBENA UREDBA KOMISIJE (EU) 2017/1596
   оd 21. rujna 2017.
   o najnižoj prodajnoj cijeni za obrano mlijeko u prahu za dvanaesti djelomični poziv za podnošenje ponuda u okviru natječajnog postupka otvorenoga Provedbenom uredbom (EU) 2016/2080
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) 2016/1240 оd 18. svibnja 2016. o utvrđivanju pravila za primjenu Uredbe (EU) br. 1308/2013 Europskog parlamenta i Vijeća s obzirom na javnu intervenciju i potpore za privatno skladištenje (2), a posebno njezin članak 32.,
   budući da:

               (1)

               Provedbenom uredbom Komisije (EU) 2016/2080 (3) otvorena je prodaja obranog mlijeka u prahu putem natječajnog postupka.

               (2)

               U svjetlu ponuda primljenih za dvanaesti djelomični poziv za podnošenje ponuda, ne bi trebalo odrediti najnižu prodajnu cijenu.

               (3)

               Mjere predviđene ovom Uredbom u skladu su s mišljenjem Odbora za zajedničku organizaciju poljoprivrednih tržišta,

         DONIJELA JE OVU UREDBU:
   Članak 1.
   Za dvanaesti djelomični poziv za podnošenje ponuda za prodaju obranog mlijeka u prahu u okviru natječajnog postupka otvorenoga Provedbenom uredbom (EU) 2016/2080, za koji je rok za podnošenje ponuda istekao 19. rujna 2017., ne određuje se najniža prodajna cijena.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. rujna 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 206, 30.7.2016., str. 71.

      (3)  Provedbena uredba Komisije (EU) 2016/2080 оd 25. studenoga 2016. o otvaranju prodaje obranog mlijeka u prahu putem natječajnog postupka (SL L 321, 29.11.2016., str. 45.).